BAB I BUBUKA 1.1 Kasang Tukang Kamekaran téhnologi jeung informasi meredih unggal jalma sangkan miboga kaparigelan anu digunakeun dina kehirupan sapopoé. Ѐta kaparigelan téh hiji hal anu bisa dipibanda ku hiji manusa ku cara diajar jeung ngamekarkeun kaparigelan sacara tuluy tumuluy. Nurutkeun kurikulum 2013 revisi 2017 di SMA geus ditetepkeun yén siswa téh kudu ngawasa opat kaparigelan basa, nyaéta ngaregepkeun, nulis, maca jeung nyarita. Tina éta opat kaparigelan basa, hal anu dititénan dina ieu panalungtikan nyaéta aspék nyarita. Kaparigelan nyarita jeung nulis di SMA mangrupa salah sahiji inti prosés pangajaran basa pikeun siswa, sabab ku cara éta siswa miboga kaparigelan pikeun komunikasi di jero atawa di luar kelas. Nurutkeun Curenton dina Michael L. Henniger (2009) pangajaran nyarita penting diajarkeun sabab siswa bakal bisa mekarkeun kaparigelan mikir, maca, nulis jeung ngaregepkeun. Pangajaran ngadongéng kaasup kana kaparigelan nyarita. Ngadongéng téh penting pisan. Ku kituna, guru basa Sunda kudu tapis dina pangajaran ngadongéng. Misalna ku cara ngagunakeun média atawa métode anu ngarojong kana prosés pangajaran. Salasahijina média pesen sora dina whatsapp. Whatsapp lain média anyar anu digunakeun, geus réa pisan rumaja anu ngagunakeun ieu média. Jumlah anu ngagunakeun Whatsapp Mei 2018 nurutkeun Ngazis (dina Rahartri, 2019) nyaéta 1,5 miliar sawaréhna anu ngagunakeun ieu média nyaéta rumaja. Whatsapp miboga fungsi di antarana nyaéta bisa ngirim pesen, chat grup, pesen sora, ngabagikeun foto, vidio, dokumén, maps pikeun ngirimkeun lokasi. Ti éta fungsi tangtu bisa ngagampangkeun komunikasi galiwatan média online (Jumiatmoko, 2016). Nurutkeun Riyadoh (2018), whatsapp nyadiakeun layanan pesen sora anu bisa digunakeun dina kaparigelan nyarita siswa. Ku éta fitur siswa jeung guru bisa komunikasi sacara langsung teu kudu tatap muka. Guru jeung siswa ngan kudu ngarékam sora sorangan ku cara maké fitur voice note jeung ngirimkeunna pikeun nyieun komunikasi. Ieu média téh bisa ngungkulan kahariwang siswa nalika nyarita. 1 Azizah Laelatul Badriah, 2022 MЀDIA PESEN SORA DINA WHATSAPP PIKEUN NGARONJATKEUN KAPARIGELAN NGADONGЀNG (Studi Kuasi Ѐksperimén Siswa Kelas X MIPA 1 SMA Negeri 1 Pebayuran Taun Ajar 2022-2023) Universitas Pendidikan Indonesia I repository.upi.edu I pepustakaan.upi.edu
Ngadongéng kecap asal tina dongéng, dongéng mangrupa karya sastra anu ngandung unsur pamohalan. Lamun nilik kana golongan carita, dongéng kaasup wangun prosa lancaran, wanda jeung eusi dina dongéng téh rékaan baheula. Ilaharna dongéng téh pikeun barudak. Nurutkeun Koswara (2012, kc 89), eusi dongéng téh bisa dipasing-pasing kana sababaraha bagian, nyaéta: 1) dongéng sato (fabel), 2) dongéng déwa (mythos), 3) dongéng jalma teu lumrah, jeung 4) dongéng sasakala. Kagiatan ngadongéng teu saukur nepikeun carita kitu waé ka paregep, tapi ogé aya pesen moral di jerona. Salin éta kagiatan ngadongéng bisa dilaksanakeun ngagunakeun alat bantu dina nepikeun eusi carita. Alat bantu atawa média bisa mantuan siswa dina maham eusi atawa pesen anu aya di jero carita. (Amini & Damayanti, 2021). Dumasar hasil praobservasi panalungtik, siswa kurang aya karep kana ngadongéng. Ѐta hal téh katitén dina peunteun ngadongéng siswa rata-rata 64 tina 36 siswa kelas X MIPA 1, SMAN 1 Pebayuran Kabupatén Bekasi, anu KKM-na nyaéta 74. Tina hasil praobservasi ka siswa SMAN 1 Pebayuran Kabupatén Bekasi, kapanggih pasualan dina prosés pangajaran basa Sunda nyaéta dina aspék ngadongéng. Siswa kurang sumanget dina pangajaran ngadongéng. Ieu hal dilantarankeun ku rasa kasieun jeung rasa teu percaya diri nalika nyarita di hareupeun kelas. Sajabana ti éta, siswa ogé kurang parigel nyarita ngagunakeun basa Sunda, kurang bisa ngalafalkeun basa Sunda lantaran basa sapopoéna nyaéta basa Sunda Betawi. Média pangajaran basa Sunda anu digunakeun di ieu sakola téh kurang ngirut jeung teu variatif nepi ka siswa kurang parigel dina pangajaran nyarita basa Sunda, hususna pangajaran ngadongéng. Ku kituna, ieu pasualan téh kudu dibéréskeun sangkan siswa bisa diajar kalawan hadé jeung maksimal. Salah sahiji tarékah nu kudu dirarancang sangkan siswa daék ngadongéng, nyaéta nyiptakeun suasana diajar anu leuwih ngirut deui. Guru bisa ngagunakeun média pesen sora dina whatsapp. Ngagunakeun pesen sora dina pangajaran ngadongéng leuwih gampang. Ѐta hal bakal mantuan rasa percaya diri siswa nalika latihan nyarita atawa ngadongéng. Azizah Laelatul Badriah, 2022 MЀDIA PESEN SORA DINA WHATSAPP PIKEUN NGARONJATKEUN KAPARIGELAN NGADONGЀNG (Studi Kuasi Ѐksperimén Siswa Kelas X MIPA 1 SMA Negeri 1 Pebayuran Taun Ajar 2022-2023) Universitas Pendidikan Indonesia I repository.upi.edu I pepustakaan.upi.edu 2
Nurutkeun (Hanum, 2021), kaonjoyan média pesen sora dina whatsapp pikeun pangajaran téh nyaéta (1) informasi jeung pangaweruh gampang dibagikeun ngaliwatan pesen sora dina whatsapp, (2) nalika aya tugas nyarita siswa bisa nyieun pesen sora dina whatsapp anu bisa dibagikeun di grup atawa ka guruna, (3) ngagampangkeun pamké whatsapp, hususna anu miboga waktu anu samporét pikeun diajar, ku ayana aplikasi whatsapp siswa bisa diajar dimana waé jeung iraha waé, salila siswa asup di grup, atawa siswa anu miboga kontak babaturan kelas jeung guruna, saluyu jeung pamadegan Whiteside (2019, kc 1), nétélakeun yén kaonjoyan voice note di antarana ngarojong sangkan siswa leuwih fokus dina tatahar, ngarékam, ngaregepkeun jeung mariksa, sarta ngarékam ulang nepi ka siswa puas kana hasil ahir tina kagiatan pangajaran nyarita. Ѐta kagiatan miboga tujuan pikeun ngamekarkeun sikep kritis, sangkan siswa mampu ngaévaluasi kinerjana séwang-séwangan. Ku kituna panalungtik ngagunakeun média pesen sora dina whatsapp pikeun pangajaran ngadongéng. Dumasar KIKD Mata Pelajaran Bahasa jeung Sastra Sunda Kurikulum 2013 Revisi 2017 jeung SMA/SMK/MA kelas X, aya sababaraha matéri dina pangajaran nyarita anu kudu ditepikeun ka siswa, di antarana ngadongéng anu kauger dina Kompetensi Dasar (KD) 4.2 anu unina "Menampilkan berbagai jenis dongeng dengan cara ngadongeng, monolog, atau dramatisasi". Saméméhna geus aya sababaraha panalungtikan ngeunaan média whatsapp nyaéta Mulhimah Riyadoh (2018) The Effectiveness of Guided Practice Using Voice Message on WhatsApp on Students ' Speaking Ability, salian ti Mulhimah aya ogé panalungtikan ti Zulfiqar Bin Tahir (2015) anu judulna Improving Student Speaking Skill Trough Voice Chat at University of Iqra Buru, satuluyna aya ogé anu ditulis ku Hega Nurazizah, dkk. (2019) anu judulna Whatsapp Voice Note in Speaking Class, aya ogé anu ditalungtik ku Sidiq Subagiyo (2021) anu judulna "Pemanfaatan Whatsapp Voice Note pada Pembelajaran Daring Mata Pelajaran Kimia", Panalungtikan séjén anu dilakukeun ku siti Nurajijah (2021) anu judulna "Aktivitas belajar tahfidz siswa menggunakan media audio Voice Note WhatsApp hubungannya dengan kemampuan menghafal Al-Qur'an : Penelitian pada siswa kelas XII SMA Mutiara Islami Plus Serang baru-Bekasi". Azizah Laelatul Badriah, 2022 MЀDIA PESEN SORA DINA WHATSAPP PIKEUN NGARONJATKEUN KAPARIGELAN NGADONGЀNG (Studi Kuasi Ѐksperimén Siswa Kelas X MIPA 1 SMA Negeri 1 Pebayuran Taun Ajar 2022-2023) Universitas Pendidikan Indonesia I repository.upi.edu I pepustakaan.upi.edu 3
Bédana antara panalungtikan saméméhna jeung ieu panalungtikan nyaéta dina objék pangajaran jeung jenjang sakola. Ieu panalungtikan baris dilaksanakeun dina pangajaran basa Sunda matéri dongéng di SMA kelas X. Ku kituna, dumasar kasang tukang ieu panalungtikan, perlu ayana panalungtikan ngeunaaan pangajaran ngadongéng di SMA ngaliwatan studi kuasi ékspérimén anu judulna; Média Pesen Sora dina Whatsapp pkeun Ngaronjatkeun Kaparigelan Ngadongéng (Studi Kuasi Ѐkspérimén ka Siswa Kelas X MIPA 1 SMA Negeri 1 Pebayuran Kabupatén Bekasi Taun Ajar 2022/2023. Alesan milih ieu judul panalungtikan sabab média pesen sora whatsapp can kungsi dilarapkeun dina matéri ajar basa Sunda nyaéta ngadongéng. Ku kituna panalungtik ngarasa kairut pikeun nalungtik ieu masalah. 1.2 Rumusan Masalah Dumasar kasang tukang anu geus dipedar di luhur, nu jadi masalah dina ieu panalungtikan dirumuskan dina kalimah pananya saperti ieu di handap. a. Kumaha kaparigelan ngadongéng siswa kelas X MIPA 1 SMAN 1 Pebayuran Kabupatén Bekasi Taun Ajaran 2022/2023 saméméh ngagunakeun média pesen sora dina whatsapp? b. Kumaha kaparigelan ngadongéng siswa kelas X MIPA 1 SMAN 1 Pebayuran Kabupatén Bekasi Taun Ajaran 2022/2023 sanggeus ngagunakeun média pesen sora dina whatsapp? c. Naha aya bédana kaparigelan ngadongéng siswa kelas X MIPA 1 SMAN 1 Pebayuran Kabupatén Bekasi Taun Ajaran 2022/2023 saméméh jeung sanggeus ngagunakeun média pesen sora dina whatsapp? 1.3 Tujuan Panalungtikan 1.3.1 Tujuan Umum Tujuan umum tina ieu pangalungtikan téh nyaéta pikeun maluruh kaparigelan siswa ngadongéng ngagunakeun média pesen sora dina whatsapp. 1.3.2 Tujuan Husus Sacara husus ieu panalungtikan miboga tujuan pikeun ngadeskripsikeun: a. Kaparigelan ngadongéng siswa kelas X MIPA 1 SMA Negeri 1 Pebayuran Kabupatén Bekasi Taun Ajaran 2022/2023 saméméh ngagunakeun média pesen sora dina whatsapp Azizah Laelatul Badriah, 2022 MЀDIA PESEN SORA DINA WHATSAPP PIKEUN NGARONJATKEUN KAPARIGELAN NGADONGЀNG (Studi Kuasi Ѐksperimén Siswa Kelas X MIPA 1 SMA Negeri 1 Pebayuran Taun Ajar 2022-2023) Universitas Pendidikan Indonesia I repository.upi.edu I pepustakaan.upi.edu 4
b. Kaparigelan ngadongéng siswa kelas X MIPA 1 SMA Negeri 1 Pebayuran Kabupatén Bekasi Taun Ajaran 2022/2023 sanggeus ngagunakeun méia pesen sora dina whatsapp. c. Bédana kaparigelan ngadongéng siswa kelas X MIPA 1 SMA Negeri 1 Pebayuran Kabupatén Bekasi Taun Ajaran 2022/2023 saméméh jeung sanggeus ngagunakeun média pesen sora dina whatsapp. 1.4 Mangpaat Panalungtikan 1.4.1 Mangpaat Tioritis Sacara tioritis ieu panalungtikan dipiharep bisa ngamotivasi guru dina mekarkeun inovasi jeung kréasi média pangajaran ka siswa. Ku ayana média pesen sora dina whatsapp siswa leuwih bisa ngamangpaatkeun ieu téhnologi, salian éta dipiharep siswa leuwih bisa ngarojatkeun kaparigelan ngadongéng basa Sunda. 1.4.2 Mangpaat Praktis Ieu panalungtikan dipiharep ayana mangpaat praktis anu bisa dihontal pikeun panalungtik ogé masarakat, saperti ieu di handap. a. Mangpaat pikeun siswa, nyaéta bisa ngaronjatkeun jeung ngirut dina kaparigelan ngadongéng basa Sunda; b. Mangpaat pikeun guru, nyaéta bisa méré gambaran inovasi jeung kréatifitas dina média pangajaran pesen sora dina whatsapp. c. Mangpaat pikeun panalungtik, nyaéta bisa méré solusi pikeun ngawangun pangajaran anu inovatif tur kréatif pikeun siswa. 1.5 Raraga Tulisan Raraga tulisan dina ieu panalungtikan di wangun jadi lima bab, wincikanna saperti di handap. Bab I medar ngeunaan kasang tukang panalungtikan, rumusan masalah, tujuan panalungtikan, mangpat panalungtikan, jeung raraga tulisan. Bab II medar ngeunaan kajian teori, raraga mikir jeung hipotésis. Dina ieu bab dipedar sababaraha tiori di antarana tiori média pangajaran hususna média whatsapp, tiori nyarita, jeung tiori dongéng. salian ti éta aya ogé raraga mikir, jeung hipotésis anu aya patalina jeung masalah panalungtikan. Azizah Laelatul Badriah, 2022 MЀDIA PESEN SORA DINA WHATSAPP PIKEUN NGARONJATKEUN KAPARIGELAN NGADONGЀNG (Studi Kuasi Ѐksperimén Siswa Kelas X MIPA 1 SMA Negeri 1 Pebayuran Taun Ajar 2022-2023) Universitas Pendidikan Indonesia I repository.upi.edu I pepustakaan.upi.edu 5
Bab III medar ngeunaan desain panalungtikan, data jeung sumber data panalungtikan, métode jeung téhnik ngumpulkeun data, instrumén panalungtikan jeung analisis data. Bab IV medar ngeunaan hasil panalungtikan saméméh jeung sanggeus ngagunakeun média Pesen Sora dina Whatsapp di sakola SMAN 1 Pebayuran Kabupaten Bekasi kelas X MIPA 1 taun ajar 2022/2023. Bab V medar ngeunaan kacindekan tina pedaran jeung rékoméndasi pikeun panalungtikan satuluyna. Azizah Laelatul Badriah, 2022 MЀDIA PESEN SORA DINA WHATSAPP PIKEUN NGARONJATKEUN KAPARIGELAN NGADONGЀNG (Studi Kuasi Ѐksperimén Siswa Kelas X MIPA 1 SMA Negeri 1 Pebayuran Taun Ajar 2022-2023) Universitas Pendidikan Indonesia I repository.upi.edu I pepustakaan.upi.edu 6